MAL FOR SØKNAD OM SKADEFELLING AV BRUNBJØRN

DEL 1: FAKTISKE FORHOLD – FYLLES UT AV SØKER
	Felt
	Opplysninger

	Søkers navn
	

	Gårds-/bruksnummer
	

	Kommune/område
	

	Dato for søknad
	


Skadebeskrivelse:
· Antall dokumentert drepte sau/lam: _____ stk
· Antall skadde/savnede sau/lam: _____ stk
· Antall dokumentert drepte tamrein: _____ stk
· Dato(er) for funn av skadde/drepte dyr:
· Beskrivelse av skadene (f.eks. bittskader, juret spist, kadaver funnet):
· Har bjørn vært observert i området? ☐ Ja ☐ Nei
· Hvis ja, når og hvor:
Informasjon om bjørnen (hvis kjent):
· Er det snakk om binne (hunndyr)? ☐ Ja ☐ Nei ☐ Ukjent
· Er bjørnen observert med unger? ☐ Ja ☐ Nei ☐ Ukjent
· Er det tatt DNA-prøver? ☐ Ja ☐ Nei
Tidligere tiltak:
· Er det forsøkt forebyggende tiltak (gjeting, gjerder, tidlig nedsanking, elektriske gjerder)? ☐ Ja ☐ Nei
· Hvis ja, hvilke:
· Er det søkt om skadefelling tidligere i år? ☐ Ja ☐ Nei
Dokumentasjon vedlagt:
· ☐ Bilder av skadde/drepte dyr
· ☐ Vitneobservasjoner
· ☐ DNA-prøver (hvis tatt)
· ☐ Annen dokumentasjon (spesifiser):

DEL 2: RETTSLIG GRUNNLAG – HJEMMEL FOR SKADEFELLING
Søknaden fremmes med hjemmel i følgende regelverk:
Naturmangfoldloven § 18 første ledd bokstav b gir adgang til å tillate felling av enkeltindivider av rovvilt for å «avverge skade» på husdyr og tamrein. Etter Høyesteretts avgjørelse (HR-2021-662-A) innebærer «avverge» at felling kan skje som et forebyggende tiltak.
Etter § 18 annet ledd kan slikt uttak bare tillates dersom:
1. Uttaket ikke truer bestandens overlevelse – felling av ett enkelt individ av en bjørnebestand som har nådd eller oversteget bestandsmålet i flere regioner, truer åpenbart ikke bestanden.
2. Formålet ikke kan nås på annen tilfredsstillende måte – forebyggende tiltak er forsøkt, men skaden pågår eller skadepotensialet er betydelig. Da bjørn mest tar søyer, har dette ekstra stor virkning for lammas og saueeiers velferd.
Rovviltforskriften § 8 gir rovviltnemnda myndighet til å fastsette kvote for betinget skadefelling av bjørn. Kvotevedtaket er fattet med den uttrykte begrunnelse at kvoten skal være tilstrekkelig til å håndtere akutte skadefellingssituasjoner.
Rovviltforskriften § 9 gir Statsforvalteren myndighet til å fatte vedtak om iverksetting av skadefelling innenfor kvoten.
Rovviltforskriften § 1 slår fast at forvaltningen skal ivareta hensyn til næringsutøvelse og andre samfunnsinteresser. Beitenæring og reindrift er lovfestede samfunnsinteresser som skal vektlegges.

DEL 3: FORHÅNDSAVISNING AV FORVALTNINGENS TYPISKE AVSLAGSGRUNNER
3.1 «Det er binne med unger» – et urimelig og uforholdsmessig argument
Forvaltningen vil sannsynligvis argumentere med at det ikke skal felles binner med unger. Dette avvises på følgende grunnlag:
a) Det står ikke i loven at binner med unger er unntatt fra skadefelling
Verken naturmangfoldloven § 18 eller rovviltforskriften inneholder noe absolutt forbud mot felling av binner med unger. Det er et forvaltningsmessig prinsipp – ikke en lovbestemmelse. Prinsippet må vike når skadeomfanget er betydelig.
b) Forvaltningen har selv gitt tillatelse til felling av binner i tilsvarende situasjoner
I Steinkjer kommune ga Statsforvalteren i 2021 fellingstillatelse på en binne (ID NT158) som sto bak 42 skader/kadaver i 2020 og 16 skader/kadaver så langt det året. Dette viser at binner kan felles ved skadefelling når omfanget tilsier det. KlD gav skadefelling på binne NT125 med 2 unger i 2023. Tillatelsen ble påklaget og dermed utsatt i tid slik at uttaket aldri ble utført. Departementet fikk medhold i at det var riktig å gi skadefelling i Oslo Tingrett. KJENNELSE Avsagt: 16.08.2023 Sak nr.: 23-112001TVI-TOSL/08 Dommer: Tingrettsdommer Rune Klausen Saken gjelder: Midlertidig forføyning
c) Skadepotensialet er større ved binne med unger
En binne med unger har høyere kaloribehov enn en enslig bjørn og må derfor ta mer byttedyr. Dette øker skadepotensialet på sau og tamrein betydelig. I tillegg vil ungene lære av morens matvaner – dersom binna spiser sau, vil også ungene lære at sau er mat. Dette «avler» på skadevoldende bjørner.
d) Det finnes eksempler på at felling av binner med unger er gjennomført
I Sverige er det de siste tre årene felt 40 binner med tilhørende unger, i all hovedsak for å beskytte reindrifta mot angrep. Dette viser at det er praktisk mulig og at hensynet til næring kan veie tyngre.
Påstand: Forvaltningen kan ikke avslå en skadefelling automatisk fordi det er en binne med unger. Det må foretas en konkret og forholdsmessig vurdering der skadeomfanget veies mot hensynet til bjørnen.
3.2 «Bestanden trues» – feilaktig når bestandsmålet er nådd
Forvaltningen kan hevde at uttak truer bestandens overlevelse. Dette avvises:
I flere regioner er bestandsmålet for bjørn nådd eller oversteget. Når bestandsmålet er nådd, er det lavere terskel for å gi skadefellingstillatelse. Felling av ett enkelt individ truer ikke bestandens overlevelse når bestanden er på eller over målet.
3.3 «Andre tiltak er ikke forsøkt» – feilaktig
Forvaltningen kan hevde at forebyggende tiltak ikke er tilstrekkelig forsøkt. Dette avvises:
· Gjeting, tidlig nedsanking og rovviltsikre gjerder er i mange tilfeller ikke gjennomførbare i store utmarksbeiteområder.
· Mattilsynet selv erkjenner at det eneste virkelig effektive forebyggende tiltaket er å skille rovvilt og beitedyr i tid og rom – og det eneste virkemiddelet for å få til det i praksis er målrettet uttak.
· Når skade allerede er dokumentert, og skadepotensialet er betydelig, er vilkåret om at «formålet ikke kan nås på annen tilfredsstillende måte» oppfylt.

[VALGFRITT AVSNITT – FOR BRUK I NORD-NORGE]
3.4 Bjørn i områder uten naturlige byttedyr – særlig grunnlag for skadefelling
Dette avsnittet tas med kun i søknader fra områder nord for bjørnens naturlige utbredelse, der det ikke finnes elg eller andre store naturlige byttedyr.
I store deler av Nord-Norge finnes det ikke elg eller andre store hjortedyr som utgjør bjørnens naturlige byttedyr. Bjørn i disse områdene har dermed sau, lam og tamrein som eneste reelle kjøttkilder.
Dette har flere konsekvenser:
a) Skadepotensialet er høyere
Når bjørn mangler naturlige byttedyr, vil den i langt større grad enn ellers søke mot husdyr og tamrein for å dekke sitt næringsbehov. Dette øker risikoen for skader betydelig.
b) Skadene er vanskeligere å forebygge
Forebyggende tiltak som fungerer i områder med naturlige byttedyr (f.eks. å lede bjørnen mot elg) er ikke mulig der det ikke finnes elg. Bjørnen har kun sau eller tamrein å gå på.
c) Dette er en del av den geografisk differensierte forvaltningen
Rovviltforskriften § 1 og prinsippet om arealdifferensiert forvaltning tilsier at beiteområder skal prioriteres foran rovvilt der rovvilt ikke har naturlig tilhørighet. I områder uten naturlige byttedyr for bjørn, er dette argumentet særlig sterkt.
Påstand: I områder uten naturlige byttedyr for bjørn (elg, hjort mv.) skal terskelen for skadefelling være lavere, da bjørnens tilstedeværelse i seg selv utgjør et betydelig skadepotensial for husdyr og tamrein.

DEL 4: VIKTIGHETEN AV RASK AVGJØRELSE – STORTINGETS VEDTAK
Stortinget har vedtatt en todelt målsetting: både levedyktige rovviltbestander og en bærekraftig beitenæring. I beiteprioriterte områder (B-områder for bjørn) skal det ikke være et skadepotensial grunnet rovvilt.
Kvoten er satt for å brukes – Rovviltnemnda har vedtatt kvote for betinget skadefelling av bjørn med den uttrykte begrunnelse at kvoten skal være tilstrekkelig til å håndtere akutte skadefellingssituasjoner.
Skadene øker raskt – En bjørn kan ta mange dyr på kort tid. I Steinkjer ble det påvist 16 skader/kadaver i et begrenset område etter at Statsforvalteren ga avslag på skadefelling. Hver dag uten handling øker tapene.
Forvaltningsloven § 11 a krever at saker behandles «uten ugrunnet opphold». Når skade pågår eller skadepotensialet er betydelig, haster det.
Rask avgjørelse er avgjørende for:
· Å stanse pågående skade på beitedyr og tamrein
· Å hindre at bjørnen etablerer skadevaner («avler på sauespisere»)
· Å etterleve Stortingets vedtak om beiteprioriterte områder
· Å ivareta dyrevelferden – skadde dyr lider unødig
· Å sikre reindriftens næringsgrunnlag i nord

DEL 5: KONKLUSJON OG PÅSTAND
Det foreligger dokumentert skade eller betydelig skadepotensial på husdyr/tamrein i et beiteprioritert område. Vilkårene i naturmangfoldloven § 18 annet ledd er oppfylt – uttaket truer ikke bestanden (bestandsmålet er nådd), og formålet kan ikke nås på annen måte. Kvoten for betinget skadefelling er vedtatt og skal brukes til akutte skadesituasjoner.
[For nord-norske områder: I tillegg foreligger det ikke naturlige byttedyr for bjørn i området, noe som gjør at sau/tamrein er bjørnens eneste reelle kjøttkilde og skadepotensialet er særlig høyt.]
Påstand:
Det gis tillatelse til skadefelling av brunbjørn i [område/kommune] i medhold av naturmangfoldloven § 18 første ledd bokstav b, jf. rovviltforskriften §§ 8 og 9.

Dato: _______________
Underskrift: _______________
Navn: _______________
Kontaktinfo: _______________

Søknaden sendes til Statsforvalteren i [fylke]. Ved avslag kan søknaden påklages til Miljødirektoratet, jf. forvaltningsloven § 29.

